Folketing
2002-11-15

Der er ikke nogen, der tvinger nogen til at købe en parabol, så den frihed er der sådan set. Og vi har jo rent faktisk, hvad angår kabel-tv, lavet et politisk forlig her i Folketinget om, hvordan de pakker skulle skrues sammen. Det var jo den tidligere regering, der havde initiativretten på det. Så vil jeg altså sige, at når det gælder Danmarks Radio og TV 2, så sender de jo i dag med nogle sendestyrker, så man næsten kan tage de stationer, bare man putter en strikkepind i munden. Så der er ikke noget problem, og det er i øvrigt også udgangspunktet for, at Venstre meget gerne vil have en drøftelse om de must carry-regler, som vi har i dag, og som er bibeholdt her i loven, som vi meget gerne vil have et opgør med. Men den tid, den glæde. Der sidder vi så i en forligskreds og diskuterer det. Og der er hr. Aage Frandsen så desværre ikke med, hvad jeg beklager, fordi hr.